Sulík, Richard, predseda NR SR (2010-07-08):
Takže jedná sa o presun členov, poslancov medzi výbormi výlučne za stranu MOST – HÍD. Pýtam sa, či je všeobecný súhlas s takýmto presunom. (Súhlasná reakcia z pléna.) Dobre. Áno. Vyhlasujem rozpravu o tomto bode programu za skončenú. Podávam návrh, aby sme aj voľbu ďalších členov výborov Národnej rady vykonali verejne s tým, že o voľbe poslancov za členov výborov budeme hlasovať postupne podľa jednotlivých výborov. Je všeobecný súhlas s takýmto postupom? (Súhlasná reakcia z pléna.) Konštatujem, že o návrhu na voľbu ďalších členov výborov budeme hlasovať verejne podľa jednotlivých výborov. Pristúpme k hlasovaniu o návrhu na voľbu členov výborov Národnej rady Slovenskej republiky, ako je uvedený v tlači 13. Prvé hlasovanie sú členovia Ústavnoprávneho výboru Národnej rady. Hlasujte, prosím, teraz. (Hlasovanie.) Prítomných 146 poslancov, je 145 za, nehlasoval 1. Konštatujem, že Národná rada zvolila uvedených členov výborov, uvedených členov ústavnoprávneho výboru. Ďalšie hlasovanie sa týka Výboru Národnej rady pre financie a rozpočet. Hlasujte, prosím, teraz. (Hlasovanie.) Zo 149 prítomných poslancov hlasovalo 149 za. Konštatujem, že Národná rada zvolila uvedených poslancov za členov výboru pre financie a rozpočet. Ďalšia voľba sa týka členov výboru pre hospodárstvo, výstavbu a dopravu. Prosím, hlasujte teraz. (Hlasovanie.) Z prítomných 148 poslancov hlasovalo 148 za. Konštatujem, že Národná rada zvolila uvedených poslancov za členov výboru pre hospodárstvo, výstavbu a dopravu. Ďalšia voľba sa týka členov výboru pre pôdohospodárstvo a životné prostredie. Hlasujte, prosím, teraz. (Hlasovanie.) Zo 146 prítomných poslancov hlasovalo 146 za. Konštatujem, že Národná rada zvolila uvedených poslancov za členov výboru pre pôdohospodárstvo a životné prostredie. Ďalšie hlasovanie sa týka členov výboru pre verejnú správu a regionálny rozvoj. Hlasujte, prosím, teraz. (Hlasovanie.) Zo 147 prítomných poslancov hlasovalo 146 za, nehlasoval 1. Konštatujem, že uvedení poslanci boli zvolení za členov výboru pre verejnú správu a regionálny rozvoj. Ďalšia voľba sa týka členov výboru pre sociálne veci. Hlasujte, prosím, teraz. (Hlasovanie.) Z prítomných 149 poslancov hlasovalo 149 za. Konštatujem, že Národná rada zvolila uvedených poslancov za členov výboru pre sociálne veci. Ďalšia voľba sa týka členov výboru pre zdravotníctvo. Hlasujte, prosím, teraz. (Hlasovanie.) Z prítomných 147 poslancov hlasovalo 147 za. Konštatujem, že Národná rada zvolila uvedených poslancov za členov výboru pre zdravotníctvo. Ďalšia voľba sa týka členov výboru pre obranu a bezpečnosť. Hlasujte, prosím, teraz. (Hlasovanie.) Z prítomných 149 poslancov hlasovalo 149 za. Konštatujem, že Národná rada zvolila uvedených poslancov za členov výboru pre obranu a bezpečnosť. Ďalšia voľba sa týka Zahraničného výboru Národnej rady. Hlasujte, prosím, teraz. (Hlasovanie.) Z prítomných 145 poslancov hlasovalo 144 za, nehlasoval 1. Konštatujem, že Národná rada zvolila uvedených poslancov za členov zahraničného výboru. Ďalšia voľba sa týka výboru pre vzdelávanie, vedu, mládež a šport. Hlasujte, prosím, teraz. (Hlasovanie.) Z prítomných 146 poslancov hlasovalo 145 za, nehlasoval 1. Konštatujem, že Národná rada zvolila uvedených poslancov za členov výboru pre vzdelávanie, vedu, mládež a šport. Ďalšia voľba sa týka výboru pre kultúru a médiá. Hlasujte, prosím, teraz. (Hlasovanie.) Z prítomných 149 poslancov hlasovalo 146 za, zdržal sa 1, nehlasovali 2. Konštatujem, že Národná rada zvolila uvedených poslancov za členov výboru pre kultúru a médiá. Posledná voľba sa týka členov výboru pre ľudské práva a národnostné menšiny. Hlasujte, prosím, teraz. (Hlasovanie.) Z prítomných 147 poslancov hlasovalo 144 za, zdržali sa 2, nehlasoval 1. Konštatujem, že Národná rada zvolila uvedených poslancov za členov výboru pre ľudské práva a národnostné menšiny. Hlasovanie o voľbe ďalších členov jednotlivých výborov sme skončili. Ďalší bod programu je zriadenie osobitných kontrolných výborov Národnej rady Slovenskej republiky, a to na kontrolu činnosti Národného bezpečnostného úradu, na kontrolu činnosti Slovenskej informačnej služby, na kontrolu činnosti Vojenského spravodajstva a návrh na určenie počtu členov týchto výborov. Uvedené výbory sa zriaďujú v súlade s § 60 ods. 1 zákona o rokovacom poriadku a podľa príslušných zákonov, v ktorých je vymedzená ich pôsobnosť. Všetky tri osobitné kontrolné výbory majú mať zloženie podľa princípu pomerného zastúpenia členov poslaneckého klubu alebo poslaneckých klubov vzhľadom na určený počet členov osobitných kontrolných výborov. Materiál ste dostali ako tlač 14. Navrhuje sa, aby všetky uvedené kontrolné výbory mali počet členov 13. Otváram rozpravu o tomto bode programu. Prihlásený nie je nikto. Pýtam sa, či niekto z poslancov sa hlási do rozpravy. Vyhlasujem rozpravu o tomto bode programu za skončenú. Pristúpime k hlasovaniu. Budeme hlasovať o zriadení osobitných kontrolných výborov Národnej rady a o určení počtu členov týchto výborov, ako to je uvedené v tlači 14. Prosím, prezentujte sa a hlasujte. (Hlasovanie o zriadení Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a zriadení Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a určení počtu členov týchto výborov , tlač 14.) (Hlasovanie.) Prítomných 148 poslancov, hlasovalo 148 za. Konštatujem, že Národná rada zriadila osobitné kontrolné výbory a určila počet ich členov. Ďalší bod programu je osemnásty, je zriadenie Výboru Národnej rady Slovenskej republiky na preskúmavanie rozhodnutí Národného bezpečnostného úradu . Výbor na preskúmavanie rozhodnutí NBÚ Národná rada zriaďuje podľa čl. 2 ods. 1 ústavného zákona č. 254/2006, v ktorom je určené, že výbor má 11 členov vrátane jeho predsedu. Členovia výboru sa volia na základe princípu pomerného zastúpenia podľa počtu poslancov politických strán alebo hnutí zvolených v parlamentných voľbách. Materiál ste dostali ako tlač 15. Otváram rozpravu o tomto bode programu. Prihlásený nie je nikto. Pýtam sa, či sa niekto hlási ústne. Vyhlasujem rozpravu o tomto bode programu za skončenú. Pristúpime k hlasovaniu o uznesení, ktorým Národná rada podľa uvedeného zákona zriaďuje Výbor Národnej rady na preskúmavanie rozhodnutí Národného bezpečnostného úradu. Prosím, prezentujte sa a hlasujte. (Hlasovanie.) Zo 145 prítomných poslancov hlasovalo 145 za. Konštatujem, že Národná rada zriadila Výbor Národnej rady na preskúmavanie rozhodnutí Národného bezpečnostného úradu. Ďalším bodom programu je voľba predsedov osobitných kontrolných výborov Národnej rady Slovenskej republiky a predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu . Návrh na voľbu predsedov týchto výborov ste dostali ako tlač 16. V tlači nie je uvedený návrh na voľbu predsedu Osobitného kontrolného výboru na kontrolu činnosti Slovenskej informačnej služby vzhľadom na to, že do tejto funkcie strana SMER – SD navrhuje podpredsedu ešte súčasnej vlády Roberta Kaliňáka. Jeho voľbu vykonáme na 2. schôdzi. Otváram rozpravu o tomto bode programu. Pýtam sa, či je niekto prihlásený ústne. Uzatváram rozpravu. Podľa čl. 92 ods. 1 ústavy predsedov výborov Národná rada volí tajným hlasovaním. Na zvolenie predsedu výboru Národnej rady sa podľa § 15 zákona o rokovacom poriadku vyžaduje súhlas nadpolovičnej väčšiny prítomných poslancov. Postupovať budeme podľa schváleného volebného poriadku. Hlasovanie vykonáme osobitnými hlasovacími lístkami, ktoré sú farebne rozlíšené. Dovoľte mi, vážené pani poslankyne, vážení páni poslanci, aby som opäť pripomenul, že svoju voľbu vyjadríte tak, že na každom hlasovacom lístku pri každom mene a priezvisku kandidáta zakrúžkujete tú alternatívu, za ktorú hlasujte, to znamená „za“, „proti“ alebo „zdržiavam sa“. Prosím overovateľov, aby sa ujali svojej funkcie a dohliadli na priebeh voľby. Súčasne ich prosím, aby hlasovali ako prví. Pristúpme k tajnému hlasovaniu. (Akt tajného hlasovania.)